Here is a page extracted from Wikipedia that may contain CSS, HTML, and a lot of unformatted text.

Title: Huerta
Content: Ta atros usos se veiga huerta (desambigación)

Una huerta ye o terreno de regano situato en arredol d'una ciudat u lugar. En ella s'arroclan de conchunta toz os termins de riego, campos, torres y cequias d'a comarca. O termin huerta fa referencia a un rolde de huertos con bella caracteristica común, encara que a vegatas tamién podemos referir-nos a huerta cuan charramos d'o terreno de cautivo d'hortalicias ta gasto de casa cuan iste ye una miqueta mas gran que un simple huerto.

As huertas gosan trobar-se en as riberas d'os ríos ya que son un tipo d'agricultura que requiere muita augua, encara que a vegatas s'emplega tamién o riego por goteyo que premite escusar augua. Os prencipals cautivos d'as huertas son as hortalicias, as verduras, legumbres y a vegatas árbols fruitals, por ixo se dicen chenericament cautivos horticolas.

Eixemplos de huertas son a huerta valenciana u a huerta murciana. En muitas ciudaz con o suyo creiximiento as huertas son desapareixendo, asinas en Valencia por eixemplo a superficie de huerta s'ha reducito muito y en Zaragoza una d'as suyas huertas mas importants en o Meandro de Raniellas fue estricallata en construir l'Expo 2008 y problablement tamién s'estricalle a huerta de Las Fuents, una d'as zagueras d'o municipio, con a construcción d'a futura Expo 2014.

Se veiga tamién 
 Huerto

Referencias 

Agricultura